สัมผัสสุนัขที่ไม่คุ้นเคย การสัมผัสสุนัขที่คุ้นเคย เข้าไปใกล้อย่างระมัดระวัง
ถ้าสุนัขยังไม่แสดงสัญญาณคุกคาม ค่อยๆ ลูบหรือเกาใบหูสุนัขเบาๆ ให้เข้าไปใกล้มันจากทางด้านข้างลำตัว ไม่ใช่เข้าไปใกล้จากด้านเหนือของหัว ถ้าลูบหูสุนัขได้แล้ว และสุนัขไม่พยายามถอยหนี ให้เริ่มลูบตรงบริเวณอื่นบ้าง เราอาจย้ายไปลูบหลัง หรือย้ายไปลูบหัว และเกาเบาๆ   สุนัขจำนวนมากมีความสุขเมื่อถูกเกาต้นหลัง บริเวณกระดูกสันหลังด้านใดด้านหนึ่ง การลูบบริเวณใกล้คอและขาหน้าจะทำให้สุนัขวิตกกังวลน้อยกว่าลูบปลายหลังใกล้หางและขาหลัง พวกสุนัขที่เป็นมิตรอาจชอบให้สัมผัสใต้คางหรือบริเวณหน้าอก แต่สุนัขอื่นๆ ไม่ชอบให้คนแปลกหน้าสัมผัสใกล้ขากรรไกร ระวังสุนัขบางตัวที่ “หลบไม่ยอมให้จับหัว” และไม่ชอบให้สัมผัสที่หัว สุนัขบางตัวไม่ชอบให้สัมผัสแถวข้างหลัง หรือบางตัวก็ไม่ชอบให้สัมผัสบริเวณอื่นๆ ถ้ามีการขู่ หางตก หรือขยับตัวกะทันหัน แสดงว่าเราต้องหยุดสัมผัสสุนัขทันทีและอยู่นิ่งไว้ ถ้ามันสงบลงแล้วและขยับเข้ามาหาเรา ให้เริ่มสัมผัสในจุดอื่นแทน อย่าเกาทันที หรือเกาแรง อย่าตบ หรือตีด้านข้าง และขยับไปสัมผัสบริเวณอื่นเร็ว ถ้าสุนัขมีความสุขที่เราสัมผัสบริเวณใดบริเวณหนึ่ง ให้เราค่อยๆ เปลี่ยนจากลูบเป็นเกาเบาๆ หรือเปลี่ยนจากเกาหนึ่งมือเป็นเกาสองมือ แต่ให้ทำเบาๆ เพราะเราไม่รู้ว่าสุนัขที่ไม่คุ้นเคยตัวนี้จะมีปฏิกิริยาอย่างไร ถ้าสัมผัสเร็วและรุนแรงมากขึ้น การสัมผัสที่เร็วและรุนแรงอาจทำให้แม้แต่สุนัขที่เป็นมิตรตกใจ และเป็นสาเหตุให้มันกระโดดหรือกัดมือเรา พอเราเริ่มทำความรู้จักสุนัข ให้ลองหาว่าสุนัขชอบให้สัมผัสบริเวณไหนมากที่สุด สุนัขบางตัวชอบให้นวดท้อง ขณะที่บางตัวชอบให้นวดขา แต่บางตัวจะขู่ถ้าเราสัมผัสใกล้บริเวณเหล่านี้ จงเอาใจใส่ภาษากายสุนัขและเน้นสัมผัสบริเวณที่มันชอบให้สัมผัสมากที่สุด การกระดิกหาง กล้ามเนื้อผ่อนคลาย และการส่งเสียงครางเมื่อเราหยุดและถอยห่างเป็นสัญญาณว่าสุนัขมีความสุขที่เราสัมผัสมัน อาการน้ำลายหกอาจเป็นสัญญาณแสดงความตื่นเต้น ไม่ใช่สัญญาณแสดงความผ่อนคลาย เมื่อสุนัขนอนหงาย มันอาจกลัวหรือพยายามเอาใจเรา ไม่ใช่ขอให้สัมผัส แม้แต่สุนัขที่เป็นมิตรซึ่งชอบให้นวดท้องบางครั้งก็อาจนอนหงายเพราะเหตุผลอื่น อย่านวดท้องสุนัขถ้าเห็นว่ามันกลัว เครียด หรือไม่มีความสุข สุนัขจะวิตกบ่อยๆ เมื่ออยู่ใกล้เด็กๆ แม้แต่เด็กๆ ที่เติบโตมาด้วยกัน เพราะเด็กๆ อาจงุ่มง่ามตอนที่สัมผัสมัน ต้องให้เด็กๆ ในบ้านรู้ว่าไม่ควรกอด จับหรือจูบสุนัข เพราะถ้าทำพฤติกรรมเหล่านี้อย่างงุ่มง่ามเกินไป อาจทำให้สุนัขเครียดและกัดเด็ก สอนเด็กไม่ให้ดึงหางสุนัขหรือขว้างของใส่สุนัข ใช้เวลานวดสุนัขที่คุ้นเคยเป็นครั้งคราว สัก 10 ถึง 15 นาที นวดตั้งแต่หัวถึงหาง ใช้การนวดเป็นวงกลมเพื่อให้ครอบคลุมใบหน้า ใต้คาง และหน้าอก ย้ายไปที่ต้นคอ ไหล่ และหลังจนไปถึงหาง สุนัขบางตัวอาจยอมให้เรานวดขาแต่ละข้างด้วย   นอกจากนวดให้สุนัขมีความสุขแล้ว การนวดจะช่วยเราติดตามดูว่าสุนัขมี “ตุ่ม” ซึ่งอาจเป็นตุ่มตามปกติ มีอยู่แล้ว หรือเพิ่งมีตุ่มขึ้นมา และอาจเป็นสัญญาณว่ามีปัญหาด้านสุขภาพ สุนัขบางตัวอาจไม่ยอมให้เราแตะอุ้มเท้า แต่ถ้าสามารถยกอุ้งเท้ามันขึ้นมาได้อย่างปลอดภัย ให้นวดเบาๆ เพื่อให้เลือดไหลเวียนดีขึ้น และถือโอกาสหาพวกก้อนหินเล็กๆ หรือวัตถุมีคมซึ่งบาดเท้าของสุนัขอยู่ ถ้าอุ้งเท้าแตกและแห้ง ขอให้สัตวแพทย์แนะนำครีมแก้ผิวเท้าแห้ง และทาครีมนั้นที่เท้าของสุนัข การนวดเท้าของลูกสุนัขจะช่วยให้การตัดเล็บง่ายขึ้นมาก เพราะลูกสุนัขคุ้นเคยกับการถูกสัมผัสเท้าแล้ว ลูกสุนัขอาจให้เรานวดปากและเท้าถ้ามันคุ้นเคยกับเราเป็นอย่างดี การนวดปากมักจะทำให้ลูกสุนัขที่ฟันขึ้นรู้สึกดี และทำให้ลูกสุนัขคุ้นเคยกับการสัมผัสบริเวณปาก จึงทำให้การดูแลสุขภาพช่องปากของสุนัขง่ายขึ้น เมื่อนวดปากของสุนัข ให้นวดแก้มและขากรรไกรเบาๆ เป็นวงกลม เมื่อจะนวดเหงือก ให้ใช้แปรงนวดเหงือกแบบสวมนิ้วซึ่งหาซื้อได้จากร้านสัตว์เลี้ยงหรือคลินิกรักษาสัตว์ สุนัขตัวนั้นอาจดูเป็นมิตร แต่ถ้าเราไม่รู้จักมันเลย ก็ไม่มีทางรู้ว่ามันจะแสดงปฏิกิริยาโต้ตอบกับคนแปลกหน้าอย่างไร ถ้าเจ้าของสุนัขให้คำแนะนำพิเศษซึ่งแตกต่างไปจากที่บทความนี้บอกไว้ ทำตามที่เจ้าของสุนัขบอกเถอะ ถ้าเจ้าของยอมให้เราสัมผัสสุนัขของเขา ก็ถามเจ้าของว่าสุนัขชอบให้สัมผัสตรงไหนบ้าง ถ้าเราเจอสุนัขไม่มีเจ้าของเตร็ดเตร่ที่ท้องถนน ให้เข้าไปใกล้อย่างระมัดระวังและยืนอยู่ในตำแหน่งที่สามารถป้องกันตนเองได้ถ้าจำเป็น พวกสุนัขที่ถูกล่ามโซ่ หรือถูกทิ้งไว้ในลาน หรือบริเวณอื่นๆ ที่มีพื้นที่จำกัดอาจมีโอกาสกัดคนมากพอกับสุนัขที่กำลังกินหรือเคี้ยวอะไรสักอย่าง ให้เข้าไปใกล้สุนัขพวกนี้ด้วยความระมัดระวัง และล้มเลิกไม่สัมผัสมันถ้าเห็นสัญญาณคุกคามตามที่ได้อธิบายไว้แล้ว สัญญาณคุกคามได้แก่ การขู่ การเห่า หางชี้ตั้ง ขนบริเวณหลังคอตั้งชัน หรือยืนตัวแข็งทื่อ สัญญาณแสดงความอึดอัด กลัว หรือวิตกกังวลได้แก่  การเลียริมฝีปาก การแสดงให้เห็นตาขาว การหลีกเลี่ยงไม่ยอมสบตา  การลดหางลงต่ำ การหาว หรือการดึงหูกลับ  ถ้าสุนัขไม่สงบลงหรือมาเข้าใกล้เราภายในสามสิบวินาที เลิกพยายามสัมผัสมันเถอะ เชื้อเชิญสุนัขให้เข้ามาใกล้ ด้วยการนั่งยองๆ จะได้อยู่ในระดับเดียวกับมัน ถ้าเป็นสุนัขที่ไม่กลัวคนแค่โน้มตัวลงไปหามันนิดเดียวก็พอ แต่ “อย่า” โน้มตัวเข้าหามันตรงๆ เพราะการทำแบบนี้จะทำให้มันรู้สึกถูกคุกคาม  อย่านั่งยองๆ ใกล้สุนัขที่ไม่มีเจ้าของหรือสุนัขที่กำลังทำตัวก้าวร้าวเด็ดขาด (ลองอ่านสัญญาณเหล่านี้ด้านบน) ยืนไว้เพื่อป้องกันตัวเผื่อเกิดกรณีสุนัขเข้ามาจู่โจม ถ้าการนั่งยองๆ ยังไม่ทำให้สุนัขกล้าเข้ามาและมันทำตัวขี้อายหรือตื่นกลัว (วิ่งหนีหรือซ่อนตัว) ให้มองไปทางอื่น เพราะการสบตาสุนัขอาจเป็นการคุกคามมัน  ทำเสียงชักชวนมันเบาๆ สิ่งที่สำคัญคือพยายามอย่าทำเสียงดัง หรือทำเสียงที่ทำให้สุนัขตกใจ ให้หันตัวเราไปอีกด้านจะได้ดูตัวเล็กลงและดูคุกคามน้อยลง ถามเจ้าของว่าสุนัขชื่ออะไร และเรียกชื่อมันเพื่อให้เข้ามาหาเรา สุนัขบางตัวถูกฝึกให้ตอบสนองต่อการเรียกชื่อ ถ้าสุนัขดูเหมือนยอมให้สัมผัสหลังจากผ่านขั้นตอนต่างๆ ข้างต้นมาแล้ว หรืออย่างน้อยที่สุดแสดงให้เราเห็นว่ามันผ่อนคลายและไม่แสดงสัญญาณคุกคามหรือท่าทีอึดอัด ให้สุนัขดมหมัดเรา ยื่นหมัดไปที่จมูก แต่อย่ายื่นหมัดไปที่หน้าตรงๆ ให้สุนัขเข้ามาใกล้และดมหมัดของเรานานเท่าที่มันต้องการ  อย่าแบมือแล้วยื่นให้ดม เพราะสุนัขที่ไม่คุ้นเคยอาจกัดนิ้วเรา การที่สุนัขดมหมายถึงมันประเมินเราอยู่ ไม่ใช่การขอให้เราสัมผัส รอจนมันดมเสร็จก่อนค่อยเคลื่อนไหว ถ้ากล้ามเนื้อของสุนัขคลาย (ไม่แข็งทื่อหรือเกร็ง) หรือมันสบตาเราสั้นๆ หรือกระดิกหาง ก็แสดงว่ามันอาจสบายใจที่เรามาอยู่ข้างๆ แล้ว   ให้ทำตามขั้นตอนต่อไป แต่หยุดสัมผัสหรือให้ดมหมัดอีกครั้งถ้ามันพยายามขยับตัวหนี
ลูบแถวใบหู. เปลี่ยนไปลูบบริเวณอื่น. หยุดถ้าสุนัขแสดงท่าทางไม่ชอบ. อย่าขยับกะทันหัน. รู้ว่าสุนัขชอบให้สัมผัสตรงไหน. ระวังเมื่อนวดท้องของสุนัข. สอนเด็กให้รู้วิธีรับมือสุนัข. นวดตัวสุนัขเป็นครั้งคราว. นวดอุ้งเท้าสุนัขและลูกสุนัข. นวดบริเวณปากของลูกสุนัข. ขออนุญาตเจ้าของสัมผัสสุนัข. ระวังสุนัขที่ไม่มีเจ้าของ. ถอยกลับมาถ้าสุนัขแสดงสัญญาณคุกคาม หรือแสดงความอึดอัด. โน้มตัวเข้าหา หรือนั่งยองๆ. ชวนให้สุนัขที่ขี้อายเข้ามาใกล้. ยื่นหมัดออกไป. ดูว่าสุนัขสบายใจไหม.
https://www.wikihow.com/Pet-a-Dog https://www.wikihow.com/Pet-a-Dog https://www.wikihow.com/Pet-a-Dog
Petting an Unfamiliar Dog Petting a Familiar Dog Approaching a Dog Cautiously